6 PROLlGOSf ENA. 



addas cl. Mocino Hispano-Mexicanum, aevi nostri discordiis 

 Monspelium adductum , qui mecum humaniter egregias et 

 ineditas communicavit icones descriptionesque ab ipso et 

 a cl. Sesse et Cervantez per quindecim annos in itineribus 

 variis per Mexicanum imperium concinnatas , quarum 

 omnium scientia , a politicis litibus abhorrens , evulgatio- 

 nem avidissime exoptat. 



Parisios petivi , ibique nova pretiosissimaque subsidia 

 mihi praebuerunt botanicorum humanitas et amicitia ; egre- 

 gii Historiae naturalis Musaei professores integram mihi 

 licentiam dederunt innumeris studendi collectionibus quae 

 in hoc nobilissimo naturae et scientiarum templo asservan- 

 tur : herbaria celeberrima Tournefortii, Vaillantii, Com- 



MERSONII , DOMBEYI , MlCHAUXII , LeSCHENAULTII , BaUDINI , 



Bruguieri et Oliterii ibi rite disposita non paucas circa 

 plantas jam cognitas observationes pluriumque specierum 

 ineditarum descriptiones suppeditanmt ; cum liberalitate 

 publica privata luctavit benevolentia : herbarium suum 

 ditissimum mihi obtulit celeberrimus Florae Atlanticae in- 

 dagator Endogenarumque structurae observator R. L. Des- 

 fontaines, quijolim et adhuc nunc magister meus carissimus, 

 me semper doctissimis consiliis et paterna fovet amicitia» 

 Inclytus ordinum naturalium auctor A. L. de Jussieu , 

 comitate sua non miniis quam scientia notus, mihi istud 

 aperuit musaeum , a tot annis celebre, quod Isnardus, 

 Surianus , et tres Jcssi.ei (Antonius nempe, Josephus , et 

 omnium princeps Bernardus ) per seculum integrum lo- 

 cupletarunt. Devinctissimus amicus meus Benj. Delessert, 

 qui , publicae utilitati vitam et scientiis otia impendit , 

 xneam quasi fecit collectionem suam ,in qua plura ditissima 

 servantur herbaria , nempe Moisnieri , Burmanni , Ven- 

 tenatii etc. , necnon plantae omnes quas collegerunt in 

 Syria Labillardiere , in Persia Michaux, in Sibiria Patrin, 

 in insulis Americanis Biedlei et Poiteau etc. Celeberrimus 

 inter peregrinatores praestantiores Alex. de Humboldt , ejus- 

 que inclyti collaborantes Bonpland et Kunth plantas et 

 diagnoses characteristicas ad ordines mihi primiim obvios 

 pertinentes et ab illis in proprio et aureo libro in posterum 

 evulgandas, rara cum sinceritate mecum communicave- 

 runt. Cl. carpoiogus Lud. Richard , qui , ad nimiam forsan 

 perfectionem tendens , tot ineditos possidet thesauros,. 



